MUNICIPIUL SATU MARE

PRIMARUL MUNICIPIULUI

Nr. 24085 din 15.04.2024

Kereskényi Gábor, primar al municipiului Satu Mare, în temeiul prevederilor art 136 alin. (1) din Ordonanța de urgență nr.57/2019 privind Codul administrativ, cu modificările și completările ulterioare, iniţiez proiectul de hotărâre având ca obiect acordarea titlului de ,,Cetăţean de onoare al municipiului Satu Mare“ domnului Alexandru Darida, artist plastic.

**REFERAT DE APROBARE:**

Acordarea titlului de Cetăţean de onoare al municipiului Satu Mare domnului Alexandru Darida reprezintă atât o recunoaştere a activităţii domniei sale, cât şi o modestă recompensă morală pentru contribuţia sa la conservarea valorilor de patrimoniu din România.

Este membru al Academiei Americană Romană, absolvent la American Academy of Art Chicago , "Artist in residence" River East Art Center Chicago, absolvent  la "Benedetti  Academia Belle Arti Roma Italia, absolvent al Scolii Creație de Moda  Satu Mare  program de studii în colaborare cu Universitatea  de Arta si Design Cluj -Napoca și industria ușoară  Iași, absolvent  al Colegiului Național  Doamna Stanca.

Alexandru Darida a participat la numeroase expoziții  de grup al UAP din Satu -Mare.

Una dintre expozitiile personale memorabile a fost cea de la galeriile Fondului Plastic, expozitia a fost  deschisa  de Dr. Academician  Virgil Enătescu.
Printre cei care au susținut începuturile  carierei  artistice ale artistului Alexandru Darida a fost Paul Erdos și Doru Radusav directorul  Muzeului  de Arta  din acea vreme. Alexandru Darida a colaborat la ziarul local cu lucrări  de grafică  și a publicat împreună cu Aurel Cordea diverse ilustrații.

Antologia de poezie românească ediția bilingva română - germană "Rădăcini în lumina",Wurzeln în Licht  editura Solstitiu  Satu Mare este  ilustrată cu lucrări  ale lui Alexandru Darida, Paul Erdos, Constantin Brâncuși,  Ion Irimescu și alții.

Împreună cu profesorul Iosif Petkes crează mozaicul monumental   la intrarea la Colegiul Național  Doamna Stanca, stând  ca o mărturie în timp a anilor de formare a artistului Alexandru Darida  în orașul  Satu Mare.

Satu Mare este locul unde s-a născut Alexandru Darida, locul unde a studiat, și-a pus bazele pentru strălucita carieră artistică pe care avea să o urmeze. Prin acordarea titlului de Cetățean de Onoare al Municipiului Satu Mare artistului plastic Alexandru Darida (alăturându-se celorlalte nume remarcabile cărora li s-a acordat acest onorabil titlu), va spori patrimoniul cultural al municipiului, la care se adaugă recunoștința noastră pentru prestigioasa lui activitate. Va fi dovada unui nou prilej de a arăta prețuirea acordată culturii și oamenilor de cultură, științei și oamenilor de știință.

În spiritul recunoştinţei ce se cuvine sunt onorat să propun acordarea titlului de ,, Cetăţean de onoare al Municipiului Satu Mare“ domnului Alexandru Darida artist plastic.

Primar al municipiului Satu Mare

Kereskényi Gábor

 Întocmit: Covaci Natalia Ileana/ 2ex.